CELEX: 62013CN0354
Language: el
Date: 2013-06-27 00:00:00
Title: Υπόθεση C-354/13: Αίτηση προδικαστικής αποφάσεως, την οποία υπέβαλε το Retten i Kolding, Civilretten (Δανία) στις 27 Ιουνίου 2013 — FOA, ενεργούσα για λογαριασμό του Karsten Kaltoft κατά Billund Kommune

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/22
            
         Αίτηση προδικαστικής αποφάσεως, την οποία υπέβαλε το Retten i Kolding, Civilretten (Δανία) στις 27 Ιουνίου 2013 — FOA, ενεργούσα για λογαριασμό του Karsten Kaltoft κατά Billund Kommune
   (Υπόθεση C-354/13)
   2013/C 252/37
   Γλώσσα διαδικασίας: η δανική
   
      Αιτούν δικαστήριο
   
   Retten i Kolding, Civilretten
   
      Διάδικοι στην υπόθεση της κύριας δίκης
   
   
      Ενάγων: FOA, ενεργούσα για λογαριασμό του Karsten Kaltoft
   
      Εναγόμενος: Billund Kommune
   
      Προδικαστικά ερωτήματα
   
   
               1)
            
            
               Είναι αντίθετη προς το ενωσιακό δίκαιο, όπως αυτό αποτυπώνεται, παραδείγματος χάριν, στο σχετικό με τα θεμελιώδη δικαιώματα άρθρο 6 της Συνθήκης για την Ευρωπαϊκή Ένωση, η γενικώς ή ειδικώς σε σχέση με εργοδότη του δημόσιου τομέα δυσμενής διάκριση λόγω παχυσαρκίας στην αγορά εργασίας;
            
         
               2)
            
            
               Υφίσταται ενδεχομένως κατά το ενωσιακό δίκαιο άμεσα εφαρμόσιμη απαγόρευση δυσμενούς διακρίσεως λόγω παχυσαρκίας στη σχέση μεταξύ ενός Δανού πολίτη και του εργοδότη του, ο οποίος είναι δημόσια αρχή;
            
         
               3)
            
            
               Αν το Δικαστήριο κρίνει ότι στην ΕΕ υφίσταται γενικώς ή ειδικώς σε σχέση με εργοδότη του δημόσιου τομέα δυσμενής διάκριση λόγω παχυσαρκίας στην αγορά εργασίας, πρέπει η εκτίμηση του ζητήματος αν υπάρχει συμπεριφορά αντίθετη προς ενδεχόμενη απαγόρευση δυσμενούς διακρίσεως λόγω παχυσαρκίας να πραγματοποιείται ενδεχομένως σύμφωνα με το κατανεμόμενο βάρος αποδείξεως, ώστε, όταν επαληθεύεται αυτή η διάκριση, η αποτελεσματική εφαρμογή της απαγορεύσεως να επιβάλει τη μετάθεση του βάρους αποδείξεως στον εναγόμενο/εγκαλούμενο εργοδότη (βλ. την αιτιολογική σκέψη 18 της οδηγίας 97/80/ΕΚ (1) του Συμβουλίου, της 15ης Δεκεμβρίου 1997, σχετικά με το βάρος αποδείξεως σε περιπτώσεις διακριτικής μεταχείρισης λόγω φύλου);
            
         
               4)
            
            
               Μπορεί η παχυσαρκία να θεωρηθεί ως περίπτωση ειδικής ανάγκης που εμπίπτει στην προστασία της οδηγίας 2000/78/ΕΚ (2) του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, και ποια κριτήρια θα είναι ενδεχομένως καθοριστικά για να εκτιμηθεί αν η παχυσαρκία ενός προσώπου έχει συγκεκριμένα ως συνέπεια ότι το εν λόγω πρόσωπο προστατεύεται από την απαγόρευση δυσμενούς διακρίσεως λόγω ειδικής ανάγκης κατ’ αυτή την οδηγία;
            
         
      (1)  EE L 14, σ. 6.
   
      (2)  ΕΕ L 303, σ. 16.